DOI: 10.14457/cu.the.2013.918
title: การใช้หลักวิศวกรรมคุณค่าในการบริหารโครงการ ประเภทอาคารพักอาศัย

description: ปัจจุบันองค์กรธุรกิจอสังหาริมทรัพย์กำลังได้รับผลกระทบจากความผันแปรของต้นทุนการก่อสร้างที่เป็นปัจจัยภายในที่มีผลกระทบต่อต้นทุนโดยตรง เช่น ค่าแรงงาน ค่าวัตถุดิบ ค่าขนส่ง ค่าน้ำมัน ค่าเครื่องจักร ฯลฯ ผลจากความผันแปรนี้ทำให้ผู้ประกอบธุรกิจอสังหาริมทรัพย์ต้องการรักษาผลกำไรให้คงที่ หรือสร้างผลกำไรให้เพิ่มขึ้นนั้นทำได้ยากยิ่ง นอกจากปัจจัยที่ได้กล่าวมาแล้ว การวิจัยครั้งนี้มีวัตถุประสงค์เพื่อศึกษากระบวนการและขั้นตอนในการใช้หลักวิศวกรรมคุณค่ากับการบริหารโครงการก่อสร้างและศึกษาผลกระทบพร้อมข้อเสนอแนะของหลักวิศวกรรมคุณค่าในการบริหารโครงการก่อสร้างซึ่งเป็นการค้นคว้าเชิงอิสระ (Qualitative Research) โดยจะเป็นการสัมภาษณ์ตั้งต้นเพื่อใช้เป็นข้อมูลทั่วไปของโครงการและคำถามเจาะลึกที่เกี่ยวกับการบริหารโครงการด้วยการรวบรรวมข้อมูลจากอาคารชุดพักอาศัย 3 อาคาร จาก 3 หน่วยงานโดยการสัมภาษณ์ผู้บริหารโครงการและผู้ที่มีส่วนเกี่ยวข้องในการดำเนินงานเพื่อการศึกษาประโยชน์ของการนำเทคนิควิศวกรรมคุณค่ามาเป็นกระบวนการและขั้นตอนในการกรั่นกรองชิ้นงานให้เกิดประสิทธิภาพสูงสุดในเงื่อนไขของปัจจัยต่างๆในงานก่อสร้าง ผลการวิจัยพบว่าการใช้หลักวิศวกรรมคุณค่าสำหรับการบริหารงานของโครงการก่อสร้างอาคารพักอาศัยพบว่าสามารถทำได้ 3 ขั้นตอนคือ 1. ขั้นตอนการออกแบบ 2. ขั้นตอนการจัดจ้างงาน 3. ขั้นตอนเริ่มงานก่อสร้างโครงการ โดยสัดส่วนของการปรัลดต้นทุนของโครงการอาคารอยู่อาศัยรวม หมอน 41 (เรือนวิรัชมิตร / ระเบียงจามจุรี) ได้เริ่มปรับปรุงการลดต้นทุนตามหลักวิศวกรรมคุณค่าในช่วงกำลังก่อสร้างโครงการ มีสัดส่วนของการปรับลดต้นทุนตามหลักวิศวกรรมคุณค่ามีสัดส่วนงานลดต้นทุนทั้งหมดมีปริมาณมูลค่าในสัดส่วนของงานสถาปัตยกรรมร้อยละ 82 งานระบบอาคารร้อยละ 12 และหมวดของโครงสร้างและงานจัดการไม่มีการปรับปริมาณมูลค่าแต่อย่างใด สัดส่วนงานก่อสร้างอาคารของโครงการชุดพักอาศัย ไอคอนโด งามวงศ์วาน มีการเปรียบเทียบสัดส่วนมูลค่างานก่อสร้างและสัดส่วนของการปรับลดต้นทุนหมวดงานโครงสร้างร้อยละ 20 งานสถาปัตยกรรมร้อยละ 44 งานระบบอาคารร้อยละ 10 และ งานจัดการร้อยละ 26 และสัดส่วนงานก่อสร้างของอาคารโครงการอาคารชุดพักอาศัยโครงการลุมพินี วิลล์ สุขุมวิท 77 มีต้นทุนหมวดงานโครงสร้างร้อยละ 34 งานสถาปัตยกรรมร้อยละ 39 งานระบบอาคารร้อยละ 7 และ งานจัดการร้อยละ 20 โดยเมื่อพิจารณาสัดส่วนการปรับลดต้นทุนโดยผ่านกระบวนการตามหลักวิศวกรรมคุณค่าที่นำมาใช้ในการบริหารโครงการก่อสร้างของทั้ง 3 โครงการจะมีสัดส่วนงานที่ปรับลดต้นทุนได้มากที่สุดในหมวดงานสถาปัตยกรรม ซึ่งจะสะท้อนให้เห็นการเลือกที่จะพิจารณาการปรับลดต้นทุนตามหลักวิศวกรรมคุณค่าในหมวดนี้ได้มากกว่าหมวดงานก่อสร้างหมวดอื่นและหมวดงานการจัดการเป็นหมวดที่มีความน่าสนใจในการนำมาพิจารณาการปรับลดต้นทุนตามหลักวิศวกรรมคุณค่าเป็นอันดับรองลงมาเนื่องจากกระบวนการและวิธีการทำงานสามารถหาแนวทางในการปรับเพื่อลดต้นทุนได้เช่นกันข้อเสนอแนะงานวิจัยครั้งนี้คือ ต้นทุนงานก่อสร้างในส่วนของงานสถาปัตยกรรมเป็นสัดส่วนที่มากกว่าต้นทุนในส่วนอื่นเพราะฉะนั้นมูลค่าของงานสถาปัตยกรรมสามารถมีแนวทางในการลดต้นทุนตามหลักวิศวกรรมคุณค่าที่สามารถทำได้โดยบุคคลากรหรือทีมงานที่มีประสบการณ์ที่สามารถปรับปรุงการออกแบบโดยคำนึงถึงความยาก-ง่ายในการก่อสร้างโดยงานวิจัยในครั้งต่อไปควรจะมีนำหลักการวิศวกรรมคุณค่าไปประยุกต์ใช้ในขั้นตอนการออกแบบเพื่อลดการสูญเสียเศษวัสดุและวิธีการก่อสร้างเพื่อลดการใช้ฝีมือแรงงาน การออกแบบอาคารที่มีขั้นตอนส่งเสริมการปฎิบัติงานตามหลักวิศวกรรมคุณค่า การสร้างวัฒนธรรมการทำงานเป็นทีมและการประสานงานกันอย่างมีระบบแบบแผน เพื่อให้ได้อาคารที่ตรงตามแนวคิดในการออกแบบมากที่สุดและสามารถลดขั้นตอน-เวลาในการดำเนินการลงไปได้อีกระดับหนึ่งและการให้ความสำคัญและเล็งเห็นประโยชน์ที่เกิดจากการประยุกต์ใช้หลักวิศวกรรมคุณค่ามาบริหารโครงการก่อสร้างเพื่อลดความเสี่ยงของการทำธุรกิจอสังหาริมทรัพย์